pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สั่งส่วนราชการ-รัฐวิสาหกิจ แต่งกายด้วยเสื้อสีเหลืองตราสัญลักษณ์ทุกวันจันทร์
วันพุธที่ 21 กุมภาพันธ์ 2567
21/02/2567
สั่งส่วนราชการ-รัฐวิสาหกิจ แต่งกายด้วยเสื้อสีเหลืองตราสัญลักษณ์ทุกวันจันทร์
วันพฤหัสบดีที่ 15 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
มีข้อสั่งการให้ทุกหน่วยงานราชการและรัฐวิสาหกิจแต่งกายด้วยเสื้อสีเหลืองที่มีตราสัญลักษณ์ในทุก ๆ
วันจันทร์ หรือในโอกาสที่เหมาะสม แทนการแต่งเครื่องแบบหรือแบบฟอร์ม
พร้อมประดับธงตราสัญลักษณ์หน้าหน่วยงานโดยพร้อมเพรียงกัน เนื่องด้วยในปี 2567
นี้เป็นปีมหามงคลที่พระบาทสมเด็จพระเจ้าอยู่หัว ทรงเจริญพระชนมพรรษา 6 รอบ 72 พรรษา
มอบหมายให้สํานักเลขาธิการคณะรัฐมนตรีออกหนังสือเวียนไปยังหน่วยงานราชการและรัฐวิสาหกิจต่าง ๆ
เพื่อให้ปฏิบัติตามข้อสั่งการอย่างเคร่งครัด
และให้รัฐมนตรีแต่ละกระทรวงรับผิดชอบในการดูแลหน่วยงานภายใต้การกํากับให้ปฏิบัติตามด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เห็นผลจริง! นโยบายส่งเสริมการลงทุนของรัฐบาล ดึงเงินลงทุนจากต่างประเทศได้กว่า 2.2 ล้านล้านบาท
วันพุธที่ 21 กุมภาพันธ์ 2567
เห็นผลจริง! นโยบายส่งเสริมการลงทุนของรัฐบาล ดึงเงินลงทุนจากต่างประเทศได้กว่า 2.2 ล้านล้านบาท
.....
เห็นผลจริง! นโยบายส่งเสริมการลงทุนของรัฐบาล ดึงเงินลงทุนจากต่างประเทศได้กว่า 2.2 ล้านล้านบาท
.
รัฐบาลเร่งขับเคลื่อนนโยบายต่าง ๆ เพื่อเพิ่มรายได้ให้กับประเทศโดยเร็ว โดยเฉพาะ “การลงทุนจากต่างประเทศ” ล่าสุด ทีมไทยแลนด์ โดยผู้แทนการค้าไทยเผยว่า ที่ให้ความสําคัญกับการดึงเงินลงทุนโดยตรงจากต่างประเทศ เพราะเงินลงทุนเหล่านี้ จะก่อให้เกิดผลลัพธ์:
• เพิ่มรายได้ให้กับประเทศ
• เพิ่มการซื้อวัตถุดิบในประเทศ
• มีการจ้างแรงงานเพิ่มขึ้น
• เกิดการถ่ายทอดองค์ความรู้ให้ผู้ประกอบการไทยจนนําไปสู่การพัฒนาอุตสาหกรรมใหม่
.
จากสถิติการลงทุนโดยตรงจากต่างประเทศของสํานักงานคณะกรรมการส่งเสริมการลงทุน ปี 66 พบว่ามีมูลค่ารวม 663,239 ล้านบาท โดยโครงการเหล่านี้ “เกิดรายได้จากการส่งออก” เป็นเม็ดเงินเข้าประเทศไทยสูงถึงปีละประมาณ 2.2 ล้านล้านบาท หรือเกือบ 4 เท่าของมูลค่าที่ได้รับอนุมัติให้การส่งเสริมแบ่งเป็นดังนี้
• อุตสาหกรรมเครื่องใช้ไฟฟ้าและอิเล็กทรอนิกส์ มูลค่ารวม 883,409 ล้านบาท คิดเป็นร้อยละ 40 ของรายได้จากการส่งออกของโครงการต่างชาติที่ได้รับอนุมัติให้การส่งเสริมทั้งหมด
• อุตสาหกรรมเกษตร อาหาร และ เทคโนโลยีชีวภาพ มูลค่ารวม 788,019 ล้านบาท หรือคิดเป็นร้อยละ 36 ของรายได้จากการส่งออกของโครงการต่างชาติที่ได้รับอนุมัติให้การส่งเสริมทั้งหมด
.
ส่วนการชื้อวัตถุดิบในประเทศไทยนั้น เพิ่มปีละประมาณ 1.3 ล้านล้านบาท เกือบ 2 เท่าของมูลค่าที่ได้รับอนุมัติให้การส่งเสริม
.
รัฐบาลขอให้ประชาชนมั่นใจต่อนโยบายการดึงเงินลงทุนโดยตรงจากต่างประเทศ ซึ่งนโยบายดังกล่าว จะช่วยเพิ่มรายได้เข้าสู่ประเทศ เพิ่มกําลังซื้อวัตถุดิบในประเทศ เพิ่มการจ้างแรงงานไทย อันจะส่งผลต่อคุณภาพชีวิตที่ดีของประชาชน
.
อ่านเพิ่มเติม คลิกhttps://www.thaigov.go.th/news/contents/details/79108
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สิทธิบัตรทองที่เสียหายจากการรักษามีสิทธิได้รับเงินช่วยเหลือเบื้องต้น
วันพุธที่ 21 กุมภาพันธ์ 2567
21/02/2567
สิทธิบัตรทองที่เสียหายจากการรักษามีสิทธิได้รับเงินช่วยเหลือเบื้องต้น
วันอังคารที่ 13 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
ประชาชนผู้ใช้สิทธิบัตรทอง หรือ บัตร 30 บาท หากได้รับความเสียหายจากการรักษาพยาบาล
มีสิทธิได้รับเงินช่วยเหลือเบื้องต้น ตามมาตรา 41 ของ พ.ร.บ.หลักประกันสุขภาพแห่งชาติ พ.ศ.2545
โดยมีอัตราการช่วยเหลือ 3 ประเภท คือ 1 เสียชีวิตหรือทุพพลภาพถาวร 240,000 – 400,000 บาท 2
พิการหรือสูญเสียอวัยวะ 100,000 – 240,000 บาท และ 3 ไม่เกิน 100,000 บาท ผู้ได้รับความเสียหาย
ทายาท ผู้อุปการะ หรือหน่วยบริการที่ให้บริการ ยื่นคําร้องภายใน 2 ปีนับตั้งแต่วันที่ทราบความเสียหาย
ได้ที่หน่วยบริการในระบบบัตรทองที่รักษา สํานักงานสาธารณสุขจังหวัดที่เกิดเหตุ สํานักงาน สปสช.เขต
สํานักงาน สปสช.ส่วนกลาง หรือศูนย์คุ้มครองสิทธิบัตรทอง สอบถามเพิ่มเติมได้ที่ สายด่วนสปสช.1330 ตลอด
24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​พวงเพ็ชร - DE เตรียมปิด 1,300 ร้านออนไลน์ขาย “บุหรี่ไฟฟ้า” หลังพบเด็กเยาวชน แห่ซื้อเพียบ
วันพุธที่ 21 กุมภาพันธ์ 2567
21/02/2567
​พวงเพ็ชร - DE เตรียมปิด 1,300 ร้านออนไลน์ขาย “บุหรี่ไฟฟ้า” หลังพบเด็กเยาวชน แห่ซื้อเพียบ
​พวงเพ็ชร - DE เตรียมปิด 1,300 ร้านออนไลน์ขาย “บุหรี่ไฟฟ้า” หลังพบเด็กเยาวชน แห่ซื้อเพียบ
วันนี้ (21 กุมภาพันธ์ 2567) เวลา 13.00 น. ณ ห้องประชุม 301 ตึกบัญชาการ 1 ทําเนียบรัฐบาล ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 2/2567 โดยมี นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี ร่วมด้วย
ดร.พวงเพ็ชร มีความห่วงใยต่อสถานการณ์ลักลอบจําหน่ายบุหรี่ไฟฟ้า ที่พบว่ามีกลุ่มผู้เสพเป็นเด็กและเยาวชนเพิ่มขึ้นจํานวนมาก ซึ่งจากการลงพื้นที่ติดตามการลักลอบจําหน่ายบุหรี่ไฟฟ้าด้วยตนเอง เมื่อช่วงค่ําของวันที่ 15 กุมภาพันธ์ 2567 พบว่ารูปแบบของบุหรี่ไฟฟ้า มีลักษณะดึงดูดกลุ่มเด็กและเยาวชน ทั้งรูปลักษณ์ที่เป็นลายการ์ตูน สีสันสดใส มีการดัดแปลงกลิ่นผลไม้หลากหลาย ขณะที่มีการวางจําหน่ายในที่ชุมชน หาซื้อได้ง่าย และยังพบว่ามีการซื้อขายผ่านระบบออนไลน์เป็นจํานวนมาก จึงได้สั่งการให้ สคบ. เร่งดําเนินการตรวจสอบ และหารือที่ประชุมเพื่อหาแนวทางการป้องกันการลักลอบจําหน่ายบุหรี่ไฟฟ้า โดยเฉพาะในกลุ่มเด็กและเยาวชน
“นายกรัฐมนตรีได้กําชับให้กําจัดและป้องกันการลักลอบจําหน่ายบุหรี่ไฟฟ้า โดยเฉพาะในกลุ่มเด็กและเยาวชน เพราะจะส่งผลกระทบต่อพัฒนาการทางสมองและระบบทางเดินหายใจ ยิ่งปัจจุบันหาซื้อได้ง่ายผ่านออนไลน์หลายแพลตฟอร์ม ดิฉันจึงได้หารือกับรัฐมนตรีว่าการกระทรวงดิจิทัลเพื่อเศรษฐกิจและสังคม จะเร่งปิดช่องทางการลักลอบค้าบุหรี่ไฟฟ้าออนไลน์ ที่เราตรวจสอบเบื้องต้นได้ประมาณ 1,300 บัญชี จากทุกแพลตฟอร์ม ขณะเดียวกันจะมีการลงพื้นที่เชิงรุกอย่างต่อเนื่อง ไม่ให้เด็กและเยาวชนตกเป็นเหยื่อของบุหรี่ไฟฟ้าต่อไป“ ดร.พวงเพ็ชร กล่าว
ทั้งนี้ บุหรี่ไฟฟ้าถือเป็นสินค้าผิดกฎหมายในประเทศไทย โดยมีกฎหมายควบคุม ประกอบด้วย 1) ประกาศกระทรวงพาณิชย์ เรื่อง กําหนดให้บารากู่ และบารากู่ไฟฟ้า หรือบุหรี่ไฟฟ้า เป็นสินค้าที่ต้องห้ามนําเข้ามาในราชอาณาจักร 2) คําสั่งของคณะกรรมการคุ้มครองผู้บริโภคที่ 9/2558 เรื่อง ห้ามขายหรือห้ามให้บริการสินค้า “บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า” 3) พ.ร.บ.ควบคุมผลิตภัณฑ์ยาสูบ พ.ศ. 2560 มาตรา 4 เพราะน้ํายาบุหรี่ไฟฟ้ามีนิโคตินเป็นส่วนประกอบ หากสูบในพื้นที่ห้ามสูบตามกฎหมาย ตามมาตรา 67 จะมีฐานความผิดการห้ามสูบในที่สาธารณะ
รัฐบาลไทย-ข่าวทำเนียบรัฐบาล-กรมเจ้าท่า ชี้แจงกรณีมีประชาชนและนักท่องเที่ยวใช้บริการหนาแน่นบริเวณท่าเรือท่าช้าง
วันพุธที่ 21 กุมภาพันธ์ 2567
กรมเจ้าท่า ชี้แจงกรณีมีประชาชนและนักท่องเที่ยวใช้บริการหนาแน่นบริเวณท่าเรือท่าช้าง
...
ตามที่ปรากฏในสื่อโซเชียล ประเด็นที่มีประชาชนและนักท่องเที่ยวเดินทางมาใช้บริการท่าเรือและมีการยืนรอตรงโป๊ะเทียบเรือเป็นจํานวนมากอาจก่อให้เกิดอันตราย นั้น
อธิบดีกรมเจ้าท่าสั่งการให้ตรวจสอบกรณีดังกล่าวอย่างเร่งด่วน โดยจากภาพถ่ายที่ปรากฏเป็นบริเวณท่าเรือท่าช้าง ซึ่งมีส่วนของโป๊ะเทียบเรือข้ามฟากไปยังวัดระฆังฯ ซึ่งแต่ก่อนปี 2562 โป๊ะเทียบเรือดังกล่าว มีขนาด 7×10 เมตร สามารถรองรับผู้โดยสารได้ 80 คน ต่อมา ในปี 2564 กรมเจ้าท่า ได้ทําการปรับปรุงโป๊ะเทียบเรือข้ามฟากดังกล่าวแล้วเสร็จ มีขนาด 6×12 เมตร จํานวน 2 ลูก โดยมีสะพานเชื่อมต่อกัน โดยโป๊ะเทียบเรือแต่ละตัว สามารถรองรับผู้โดยสารได้จํานวน 80 คน ดังนั้น โป๊ะเทียบเรือดังกล่าว จํานวน 2 โป๊ะ สามารถรองรับผู้โดยสารได้ไม่เกิน 160 คน และจากภาพถ่ายดังกล่าวเป็นช่วงเวลาที่มีเรือเข้ามาจอดเทียบท่าหลายลํา ขณะผู้โดยสารกําลังขึ้นและลงเรือ ทําให้มีผู้โดยสารรออยู่บริเวณด้านบนของท่าเรือท่าช้าง และกําลังทยอยเดินลงมายังโป๊ะเทียบเรือข้ามฟากเพื่อลงเรือดังกล่าว ทั้งนี้ ผู้โดยสารที่ขึ้นมาจากเรือมีจํานวนประมาณทั้งสิ้น 80-90 คน ซึ่งไม่เกินกว่าจํานวนที่โป๊ะเทียบเรือดังกล่าวสามารถรองรับน้ําหนักได้
กรมเจ้าท่า ได้มีมาตราการดูแลความปลอดภัยในการเดินทางทางน้ํา โดยได้จัดเจ้าหน้าที่ประจําท่าเรือโดยสารและเรือข้ามฟากต่างๆ ตลอดลําแม่น้ําเจ้าพระยา เพื่ออํานวยความสะดวก และดูแลความปลอดภัยแก่ประชาชนและนักท่องเที่ยวที่มาใช้บริการเรือโดยสาร โดยเจ้าหน้าที่จะควบคุมให้ผู้โดยสารรอเรืออยู่ในบริเวณด้านบนของท่าเรือ ไม่ให้ยืนรออยู่บริเวณโป๊ะเทียบเรือแต่อย่างใด และมีการควบคุมดูแลเรือโดยสารที่เข้าออกบริเวณท่าเรือ ให้มีความปลอดภัยและเป็นระเบียบเรียบร้อย ซึ่งในการดูแลความปลอดภัยผู้โดยสารขึ้นลงท่าเรือและโป๊ะเทียบเรือ เจ้าหน้าที่ประจําท่าเรือจะดูแลให้ผู้โดยสารทยอยเดินลงที่โป๊ะเทียบเรือ ขณะเรือโดยสารได้เข้าเทียบท่า พร้อมกันนี้จะดูแลอย่างเข้มงวดไม่ให้ผู้โดยสารยืนรอที่โป๊ะเทียบเรือเกินกว่าจํานวนที่โป๊ะเทียบเรือสามารถรองรับได้
กรมเจ้าท่า ได้ประชาสัมพันธ์และขอความร่วมมือผู้ประกอบการเรือโดยสารที่ให้บริการในแต่ละท่าเรือ รวมถึงประชาชนและนักท่องเที่ยว ให้ปฏิบัติตามคําแนะนําของเจ้าหน้าที่อย่างเคร่งครัด เพื่อความปลอดภัยและเป็นระเบียบในการเดินทางทางน้ํา และหากท่านใดพบเห็นเหตุการณ์ความไม่ปลอดภัยทางน้ํา แจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-​ผู้ตรวจราชการฯ เอกนิติ ลงพื้นที่ขอนแก่นตรวจราชการพร้อมมอบนโยบายให้เจ้าหน้าที่ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน”
วันพุธที่ 21 กุมภาพันธ์ 2567
21/02/2567
​ผู้ตรวจราชการฯ เอกนิติ ลงพื้นที่ขอนแก่นตรวจราชการพร้อมมอบนโยบายให้เจ้าหน้าที่ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน”
​ผู้ตรวจราชการฯ เอกนิติ ลงพื้นที่ขอนแก่นตรวจราชการพร้อมมอบนโยบายให้เจ้าหน้าที่ใช้หัวและใจขับเคลื่อนแผนงาน มุ่งยกระดับ “ปั้นอุตสาหกรรมคู่ชุมชน” ใน 4 มิติ การตรวจกํากับให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor)
วันที่ 19 กุมภาพันธ์ 2567 เวลา 13.30 น. นายเอกนิติ รมยานนท์ ผู้ตรวจราชการกระทรวงอุตสาหกรรม ตรวจราชการกรณีปกติ รอบที่ 1 โดยมีนายธงชัย เมืองสนธิ์ อุตสาหกรรมจังหวัดขอนแก่น พร้อมด้วยนางรุ่งอรุณ เปี่ยมปัจจัย ผู้อํานวยการศูนย์ส่งเสริมอุตสาหกรรม ภาคที่ 5 และเจ้าหน้าที่ เข้าร่วมรับการตรวจราชการและ รายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวงอุตสาหกรรม
ทั้งนี้ ผู้ตรวจราชการฯ เอกนิติ ได้มอบนโยบายให้เจ้าหน้าที่ทุกคนดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ ตรวจกํากับดูแลสถานประกอบการให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานค้างชําระค่าธรรมเนียม จะต้องติดตามเร่งรัดดําเนินการให้เป็นที่สิ้นสุด การรายงานข้อมูลกลางของกระทรวงอุตสาหกรรม (I-Single Form) จะต้องติดตามสถานประกอบการเข้าใช้งานระบบให้ครบถ้วน รวมทั้งให้กรอกข้อมูลและรายงานผ่านระบบข้อมูลกลาง การบริหารจัดการกากอุตสาหกรรม กํากับดูแลให้เป็นไปตามกฎหมายและรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด ส่งเสริมและผลักดันให้สถานประกอบการได้รับการรับรองอุตสาหกรรมสีเขียว รวมทั้งประชาสัมพันธ์ ชี้แจงถึงความสําคัญของการเข้าร่วมโครงการ พร้อมเชิญชวนสมัครเข้าร่วมโครงการ โครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีวิธีการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง
สุดท้ายนี้ ผู้ตรวจราชการฯ ได้ตรวจสํานักงานในส่วนของอาคารสํานักงานและบ้านพักเจ้าหน้าที่ พร้อมทั้งได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชน และกระทรวงอุตสาหกรรม
รัฐบาลไทย-ข่าวทำเนียบรัฐบาล-​รัฐบาลเดินสายจัดงานแสดงสินค้ารักษ์โลก Local BCG+ 4 ภูมิภาค
วันพุธที่ 21 กุมภาพันธ์ 2567
21/02/2567
​รัฐบาลเดินสายจัดงานแสดงสินค้ารักษ์โลก Local BCG+ 4 ภูมิภาค
วันจันทร์ที่ 12 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
รัฐบาลจัดงาน “Thailand Local BCG Plus Expo On Tour” งานแสดงสินค้า Local BCG+
ซึ่งเป็นสินค้าดีมีคุณภาพภายใต้เป้าหมายการพัฒนาที่ยั่งยืน โดยเดินสายใน 4 ภูมิภาค เริ่มต้นที่ภาคเหนือ
จ.เชียงใหม่ จัดไปแล้วเมื่อวันที่ 8-12 ก.พ. ต่อด้วยภาคตะวันออกที่ ศูนย์การค้าเซ็นทรัล จ.ชลบุรี 13-18 ก.พ.
ภาคตะวันออกเฉียงเหนือ ณ ศูนย์การค้าเซ็นทรัล จ.อุดรธานี 22-26 ก.พ. ภาคใต้
ศูนย์การค้าโรบินสันไลฟ์สไตล์ จ.ตรัง 28 ก.พ.-3 มี.ค. และส่วนกลางที่ กทม.และปริมณฑล ในช่วงเดือน ก.ค.-
ส.ค.2567 โดยรวมผู้ประกอบการสินค้าและบริการรักษ์โลกกว่า 100 บูธ ครอบคลุมทุกกลุ่ม เช่น อาหาร
ผักผลไม้ เครื่องดื่ม สิ่งทอ เครื่องสําอาง ที่มั่นใจได้ว่าปลอดภัยไร้สารพิษตกค้าง
ผู้สนใจดูรายละเอียดเพิ่มเติมได้ทางเฟซบุ๊ก Local BCG+
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ศุภมาส” ชูโครงการ “สถาบันอุดมศึกษาพี่เลี้ยง” แม่ปูด้านการศึกษายกระดับคุณภาพการศึกษาขั้นพื้นฐานของประเทศ ปี 67 เดินหน้าติว ซอฟท์พาวเวอร์ - ความพร้อมในการสอบ PISA
วันพุธที่ 21 กุมภาพันธ์ 2567
“ศุภมาส” ชูโครงการ “สถาบันอุดมศึกษาพี่เลี้ยง” แม่ปูด้านการศึกษายกระดับคุณภาพการศึกษาขั้นพื้นฐานของประเทศ ปี 67 เดินหน้าติว ซอฟท์พาวเวอร์ - ความพร้อมในการสอบ PISA
.....
“ศุภมาส” ชูโครงการ “สถาบันอุดมศึกษาพี่เลี้ยง” แม่ปูด้านการศึกษายกระดับคุณภาพการศึกษาขั้นพื้นฐานของประเทศ ปี 67 เดินหน้าติว “ซอฟท์พาวเวอร์ - ความพร้อมในการสอบ PISA - เสริมนิสัยรักการอ่าน” ให้เด็กไทย มี 134 มหาวิทยาลัยเข้าร่วม พัฒนาครู 10,000 คน นักเรียนได้ประโยชน์ 110,000 คน
เมื่อวันที่ 20 ก.พ. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า อว. ได้จัดทําโครงการ “สถาบันอุดมศึกษาพี่เลี้ยง” หรือ “โครงการพัฒนาคุณภาพการศึกษาและการพัฒนาท้องถิ่น โดยมีสถาบันอุดมศึกษาเป็นพี่เลี้ยง” ซึ่งจะเข้าไปทําหน้าที่เป็นพี่เลี้ยงโรงเรียนในท้องถิ่น โดยทํางานร่วมกับโรงเรียน ชุมชน และหน่วยงานในพื้นที่ เพื่อนําองค์ความรู้ ความเชี่ยวชาญและเทคโนโลยี ไปช่วยแก้ปัญหา และพัฒนาคุณภาพการศึกษาของโรงเรียนในท้องถิ่นให้เกิดความเข้มแข็ง และพัฒนาท้องถิ่นได้ตรงตามบริบทของชุมชน ทําให้เกิดการยกระดับคุณภาพการศึกษาขั้นพื้นฐานในภาพรวมของประเทศ
รมว.อว. กล่าวต่อว่า โดยในปี 2567 นี้ อว.ได้กําหนดให้โครงการสถาบันอุดมศึกษาพี่เลี้ยงเข้าไปพัฒนาครูให้เป็นเสมือนแม่ปูด้านการศึกษา โดยมุ่งเน้นตามสถานการณ์และนโยบายของรัฐบาล เช่น การพัฒนารูปแบบการเรียนการสอนเพื่อส่งเสริมให้นักเรียนมีความคิดสร้างสรรค์ เพื่อสอดรับกับการพัฒนาซอฟท์พาวเวอร์ (Soft Power) ของประเทศ การพัฒนาทักษะการอ่านและการเขียนของเด็กไทย การพัฒนารูปแบบการเรียนการสอนที่สอดคล้องกับสถานการณ์ที่เปลี่ยนแปลงอย่างรวดเร็ว รวมถึงการพัฒนาการเรียนการสอนเพื่อพัฒนานักเรียนให้มีความพร้อมในการสอบ PISA ขณะเดียวกัน ยังเข้าไปพัฒนาแหล่งเรียนรู้ในชุมชน โดยความร่วมมือของสถานศึกษาและหน่วยงานทุกภาคส่วนในพื้นที่ โดยบูรณาการองค์ความรู้ด้านวิชาการ เพื่อสร้างรายได้ สร้างอาชีพ และยกระดับคุณภาพชีวิตของคนในชุมชนอีกด้วย
“นอกจากนี้ ดิฉันยังมีนโยบาย “รักการอ่าน” ซึ่งเป็นการเชื่อมโยงการพัฒนาและเสริมสร้างศักยภาพทรัพยากรมนุษย์ร่วมกับกระทรวงศึกษาธิการ โดยให้สถาบันอุดมศึกษาที่มีความพร้อมทั้งทางด้านความรู้ ความเชี่ยวชาญทางวิชาการและเทคโนโลยี ไปช่วยพัฒนาการเรียนการสอนและการพัฒนาการอ่านและเขียนของเด็กไทย รวมถึงปรับรูปแบบการเรียนการสอนให้สอดคล้องกับลักษณะของผู้เรียนและบริบทของพื้นที่สถานศึกษา โดยเน้นให้นักเรียนในแต่ละโรงเรียน แต่ละพื้นที่ได้มีโอกาสเข้าถึงหนังสือที่เหมาะสมกับช่วงวัย เพื่อสร้างเสริมนิสัยรักการอ่านของเด็กไทยและการเข้าถึงองค์ความรู้อย่างต่อเนื่อง” น.ส.ศุภมาส กล่าว
ด้าน ศ.ดร.ศุภชัย ปทุมนากุล รองปลัด อว. กล่าวว่า โครงการนี้เริ่มดําเนินการมาตั้งแต่ปี 2559 ซึ่งในแต่ละปีของโครงการจะมีจุดเน้นของการพัฒนาให้สอดคล้องกับสถานการณ์และนโยบายของประเทศ โดยหลังจากที่สถาบันอุดมศึกษาลงไปเป็นพี่เลี้ยงโรงเรียนในท้องถิ่นต่างๆ มากว่า 10,000 โรงเรียน สามารถช่วยพัฒนาครูได้กว่า 100,000 คน และสําหรับปี 2567 นี้ จะมีสถาบันอุดมศึกษาเข้าร่วม 134 สถาบัน ซึ่งจะช่วยพัฒนาครูกว่า 10,000 คน และคาดว่าจะมีนักเรียนได้รับประโยชน์จากโครงการกว่า 110,000 คน
#MHESI
#กระทรวงการอุดมศึกษาวิทยาศาสตร์วิจัยและนวัตกรรม
รัฐบาลไทย-ข่าวทำเนียบรัฐบาล-ครม. เคาะ “ราคาอ้อย” ขั้นสุดท้าย ปี 65/66 และขั้นต้น ปี 66/67
วันพุธที่ 21 กุมภาพันธ์ 2567
ครม. เคาะ “ราคาอ้อย” ขั้นสุดท้าย ปี 65/66 และขั้นต้น ปี 66/67
.....
ครม. เคาะ “ราคาอ้อย” ขั้นสุดท้าย ปี 65/66 และขั้นต้น ปี 66/67
.
ที่ประชุม ครม. (20 ก.พ. 67) มีมติเห็นชอบการกําหนดราคาอ้อยขั้นสุดท้ายและผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิตปี 2565/2566 เป็นรายเขต 9 เขต มีอัตราเฉลี่ยทั่วประเทศ ดังนี้
• อัตรา 1,197.53 บาท/ตันอ้อย ณ ระดับความหวานที่ 10 ซี.ซี.เอส.
• อัตราขึ้น/ลงของราคาอ้อย เท่ากับ 71.85 บาท/ 1 หน่วย ซี.ซี.เอส.
• ผลตอบแทนการผลิตและจําหน่ายน้ําตาลทรายขั้นสุดท้ายฯ เท่ากับ 513.23 บาท/ตันอ้อย
.
นอกจากนี้ ยังกําหนดราคาอ้อยขั้นต้นและผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2566/2567 ทั้ง 9 เขต โดยคํานวณราคาอ้อยเป็น “ราคาเดียวทั่วประเทศ” ดังนี้
.
• อัตรา 1,420 บาทต่อตันอ้อย ณ ระดับความหวานที่ 10 ซี.ซี.เอส.2 หรือเท่ากับร้อยละ 91.43 ของประมาณการราคาอ้อยเฉลี่ยทั่วประเทศ 1,674.64 บาทต่อตันอ้อย
• อัตราขึ้น/ลง ของราคาอ้อยเท่ากับ 85.20 บาทต่อ 1 หน่วย ซี.ซี.เอส.
• ผลตอบแทนการผลิตและจําหน่ายน้ําตาลทรายขั้นต้นฯ เท่ากับ 608.57 บาทต่อตันอ้อย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“เกณิกา”เผย สธ. ไม่ละเลยสุขภาพช่องปากผู้สูงอายุ มุ่งสร้างทันตแพทย์ประจำ รพ.สต.ช่วย ปชช.เข้าถึงการรักษาใกล้บ้าน ไม่ต้องเดินทางไกล
วันพุธที่ 21 กุมภาพันธ์ 2567
21/02/2567
​“เกณิกา”เผย สธ. ไม่ละเลยสุขภาพช่องปากผู้สูงอายุ มุ่งสร้างทันตแพทย์ประจํา รพ.สต.ช่วย ปชช.เข้าถึงการรักษาใกล้บ้าน ไม่ต้องเดินทางไกล
​“เกณิกา”เผย สธ. ไม่ละเลยสุขภาพช่องปากผู้สูงอายุ มุ่งสร้างทันตแพทย์ประจํา รพ.สต.ช่วย ปชช.เข้าถึงการรักษาใกล้บ้าน ไม่ต้องเดินทางไกล
วันนี้ 21 ก.พ. 67 นางสาวเกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลภายใต้การนําของนายกรัฐมนตรี นายเศรษฐา ทวีสิน และกระทรวงสาธารณสุข เล็งเห็นความสําคัญในการแก้ปัญหาสุขภาพช่องปากและฟันในกลุ่มผู้สูงอายุที่ส่งผลกระทบต่อสุขภาพองค์รวมและคุณภาพชีวิตของผู้สูงอายุ เพราะสุขภาพช่องปากของผู้สูงอายุเป็นเรื่องสําคัญที่ต้องดูแล เพื่อให้ผู้สูงอายุมีสุขภาพอนามัยที่แข็งแรง และลดความเสี่ยงที่จะเกิดโรงมะเร็งในช่องปาก
น.ส.เกณิกา กล่าวต่อว่า กระทรวงสาธารณสุขจึงได้จัดแผนพัฒนาการจัดบริการ เพื่อเพิ่มโอกาสในการเข้าถึงบริการทันตกรรมในผู้สูงอายุ ทั้งกลุ่มเสี่ยงและกลุ่มก่อนเข้าสู่วัยสูงอายุ แบบไร้รอย โดยการเปิดบริการใกล้บ้าน ยกระดับ primary care เพิ่มโอกาสการเข้าถึงบริการทันตกรรมของผู้สูงอายุ ในหน่วยบริการปฐมภูมิ เช่น รพ.สต. 9,079 แห่ง มีทันตาภิบาลให้บริการประจํา 4,220 แห่ง และรพ.สต.อีก 4,859 แห่ง มีการจัดตารางวันเวลา ให้ทันตแพทย์ ทันตาภิบาล ลงตรวจให้บริการทุกสัปดาห์ รวมถึง รพ.สป.สธ. 903 แห่ง ได้เปิดบริการทันตกรรมนอกเวลา 604 แห่ง เฉลี่ย 30 วันต่อสัปดาห์ ซึ่งได้มีการพัฒนาหน่วยบริการแบบรัฐร่วมเอกชน
“กระทรวงสาธารณสุขไม่ได้ละเลยหรือไม่เอาใจใส่ เรามีความตั้งใจที่จะดูแลผู้สูงอายุ โดยกระทรวงสาธารณสุขได้เปิดให้มีการอบรมทันตแพทย์ เพื่อให้มีความเชี่ยวชาญเรื่องช่องปากในผู้สูงอายุผู้สูงวัย จํานวน 936 ซึ่งขณะนี้ก็กระจายไปอยู่ที่ทุกโรงพยาบาลของอําเภอ ทั่วประเทศ ทั้งนี้ตั้งแต่ปี 66-66 เพื่อเป็นการเฉลิมพระเกียรติสมเด็จพระบาทสมเด็จพระเจ้าอยู่หัว เนื่องในโอกาสฉลองครบรอบ 72 พรรษา กระทรวงสาธารณสุขมีเป้าหมายที่จะช่วยดูแลผู้สูงอายุในเรื่องฟันเทียม เป้าหมายอยู่ที่ 72,000 คน ตอนนี้ทําไปได้ 78,081 คน และรากฟันเทียม เป้าหมายอยู่ที่ 7,200 คน ตอตนนี้ทําได้ 2,438 คน”น.ส.เกณิกา กล่าว
น.ส.เกณิกา กล่าวต่อว่า กระทรวงสาธารณสุขตั้งเป้าหมายให้มีแผนกบริการทันตกรรมในโรงพยาบาลส่งเสริมสุขภาพประจําตําบล หรือ รพ.สต. ครบทุกแห่ง เพื่อให้ผู้สูงอายุในต่างจังหวัดและพื้นที่ห่างไกลได้รับความสะดวก และไม่ต้องเดินทางไปรับบริการถึงโรงพยาบาลประจําอําเภอ หรือจังหวัด ถึงแม้ว่าจํานวนทันตแพทย์ที่มีอยู่ในปัจจุบัน เมื่อนําไปเทียบกับจํานวนโรงพยาบาล อาจจะยังไม่เพียงพอ แต่ก็ได้แก้ไขปัญหาโดยการให้ทันตแพทย์หมุนเวียนไปให้บริการกับประชาชน ตาม รพ.สต. ให้ครบทุกแห่ง พร้อมกับจัดทําระบบเชื่อมโยงฐานข้อมูลการรักษาพยาบาลให้อยู่ในระบบเดียวกัน และได้จัดทําระบบบริการทางการแพทย์แบบทางไกล เพื่อให้การรักษาพยาบาลทันต่อสถานการณ์ รวมถึงการสร้างองค์ความรู้ด้านวิทยาศาสตร์ และการรักษาพยาบาลเบื้องต้นให้กับอาสาสมัครสาธารณสุขควบคู่กันไปด้วย
///
รัฐบาลไทย-ข่าวทำเนียบรัฐบาล-กระทรวงเกษตรฯ พร้อมใจสวมเสื้อสีม่วง ถวายความจงรักภักดีและสำนึกในพระมหากรุณาธิคุณ แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันพุธที่ 21 กุมภาพันธ์ 2567
กระทรวงเกษตรฯ พร้อมใจสวมเสื้อสีม่วง ถวายความจงรักภักดีและสํานึกในพระมหากรุณาธิคุณ แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
กระทรวงเกษตรฯ พร้อมใจสวมเสื้อสีม่วง ถวายความจงรักภักดีและสํานึกในพระมหากรุณาธิคุณ แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธาน ในพิธีถวายความจงรักภักดีและสํานึกในพระมหากรุณาธิคุณ พร้อมสวมเสื้อสีม่วง แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยมี นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ ข้าราชการ และเจ้าหน้าที่กระทรวงเกษตรและสหกรณ์ เข้าร่วม ณ บริเวณหน้าอาคาร 1 กระทรวงเกษตรและสหกรณ์
รัฐมนตรีว่าการกระทรวงเกษตรและสหกรณ์ กล่าวว่า นับเป็นเวลากว่า 68 ปี ที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สถิตเป็นมิ่งขวัญของปวงชนชาวไทย ตลอดระยะเวลาที่ผ่านมา พระองค์ทรงอุทิศพระวรกายทรงงานหนักอย่างมิรู้จักเหน็ดเหนื่อย ทรงแสวงหาความรู้ และนําวิชาความรู้ทั้งหลายมาบําเพ็ญพระองค์ให้เป็นประโยชน์แก่ชาติบ้านเมืองทรงใฝ่พระทัยในการทรงงานเพื่อพสกนิกรของพระองค์ และเนื่องในโอกาสใกล้วันพระราชสมภพ ที่จะเวียนมาบรรจบครบรอบอีกวาระหนึ่ง ในวันที่ 2 เมษายน ปี 2567 นี้ ข้าราชการ และเจ้าหน้าที่กระทรวงเกษตรฯ พร้อมใจแสดงพลังปกป้อง ถวายกําลังใจและขอถวายพร แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้ทรงมีพระพลานามัยแข็งแรง มีพระชนมายุยิ่งยืนนาน เป็นมิ่งขวัญปกเกล้าปกกระหม่อมของปวงชนชาวไทยสืบไป ชั่วกาลนาน
สําหรับพิธีดังกล่าว เป็นการแสดงจุดยืนและปกป้องสถาบัน ที่พระองค์ทรงมีต่อหน่วยงานของกระทรวงเกษตรและสหกรณ์ ปฏิบัติพระราชกรณียกิจทุกพื้นที่ทั่วประเทศไทยเพื่อเกษตรกรและพสกนิกรชาวไทย และเป็นการเทิดทูนไว้ซึ่ง สถาบันชาติ ศาสนา พระมหากษัตริย์ที่เป็นสถาบันที่เคียงข้างประชาชนชาวไทย และอยู่คู่กับประเทศชาติตลอดไป
รัฐบาลไทย-ข่าวทำเนียบรัฐบาล-“รมช.อนุชา” โชว์ศักยภาพด้านการเกษตรของไทย ต่อที่ประชุมโต๊ะกลมระดับรัฐมนตรีฯ
วันพุธที่ 21 กุมภาพันธ์ 2567
“รมช.อนุชา” โชว์ศักยภาพด้านการเกษตรของไทย ต่อที่ประชุมโต๊ะกลมระดับรัฐมนตรีฯ
“รมช.อนุชา” โชว์ศักยภาพด้านการเกษตรของไทย ต่อที่ประชุมโต๊ะกลมระดับรัฐมนตรีฯ ย้ําไทยให้ความสําคัญในการปกป้อง ดูแล รักษาทรัพยากรดินและน้ํา
วันนี้ (21 กุมภาพันธ์ 2567) ณ กรุงโคลัมโบ สาธารณรัฐสังคมนิยมประชาธิปไตยศรีลังกา นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ได้ นําเสนอต่อที่ประชุมโต๊ะกลมระดับรัฐมนตรี ของการประชุมสมัชชาองค์การอาหารและการเกษตรแห่งสหประชาชาติ ประจําภูมิภาคเอเชียและแปซิฟิค ระดับรัฐมนตรี ครั้งที่ 37  ถึงการดําเนินงานเพื่อพลิกโฉมระบบเกษตรและอาหารของประเทศไทยให้ยั่งยืน ยืดหยุ่น และเป็นธรรม
นายอนุชา ได้เน้นย้ําต่อที่ประชุมว่า ประเทศไทย ให้ความสําคัญกับการสร้างความตระหนักและให้ความรู้แก่ทุกภาคส่วน ในการปกป้อง ดูแล รักษาทรัพยากรดินและน้ํา ซึ่งเป็นรากฐานของกระบวนการผลิตอาหาร ระบบนิเวศ และสุขภาวะที่ดีของมนุษย์ นอกจากนี้ มีการดําเนินโครงการเสริมสร้างความสามารถในการรับมือต่อการเปลี่ยนแปลงสภาพภูมิอากาศในลุ่มน้ําของประเทศไทย ด้วยการบริหารจัดการน้ําที่มีประสิทธิภาพ และการเกษตรแบบยั่งยืน รวมถึงการพัฒนาระบบบริหารข้อมูลด้านการเปลี่ยนแปลงสภาพภูมิอากาศเพื่อการชลประทาน
นอกจากนี้ ประเทศไทย ยังได้ดําเนินการโครงการนําร่อง โครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน ได้สนับสนุนชาวนาด้วยการส่งเสริมเทคโนโลยีที่ช่วยลดการปล่อยก๊าซเรือนกระจกจากการทํานา ในพื้นที่เขตชลประทานภาคกลาง ส่งผลให้ชาวนามีรายได้ที่เพิ่มขึ้น และสามารถปรับตัวจากผลกระทบจากการเปลี่ยนแปลงสภาพภูมิอากาศได้มากขึ้น ความสําเร็จของโครงการนี้ ได้ขยายผลไปสู่โครงการเพิ่มศักยภาพการปลูกข้าวที่เท่าทันต่อภูมิอากาศ ผ่านการลงทุนจากกองทุนภูมิอากาศสีเขียว ที่มีมูลค่าถึง 38 ล้านยูโร หรือ1,500 ล้านบาท พร้อมกับการลงทุนร่วมจากหน่วยงานภาครัฐที่สําคัญของประเทศไทย มีเป้าหมายเข้าถึงเกษตรกรที่ปลูกข้าวจํานวน 250,000 ราย
นายอนุชา กล่าวต่อไปว่า ประเทศไทยยังได้เริ่มโครงการพัฒนากระบวนการลดการปล่อยก๊าซเรือนกระจกในการผลิตพืชเศรษฐกิจ (อ้อย ปาล์มน้ํามัน มันสําปะหลัง ยางพารา ทุเรียน และมะม่วง) เพื่อพัฒนาบุคลากรของไทยให้เป็นผู้ตรวจประเมินรับรองคาร์บอนเครดิตและภายใต้กรอบโครงการลดก๊าซเรือนกระจกภาคสมัครใจตามมาตรฐานของประเทศไทยและเพื่อพัฒนามาตรฐานการจัดการทางด้านคาร์บอนเครดิตในพืชเศรษฐกิจดังกล่าว โดยประเทศไทยยินดีที่จะแลกเปลี่ยนและแบ่งปันความรู้กับประเทศสมาชิกภูมิภาคเอเชียและแปซิฟิกเพื่อให้เป็นภูมิภาคที่มีความมั่นคงและปลอดภัยทางอาหาร และมีระบบอาหารที่ยั่งยืนต่อไป
รัฐบาลไทย-ข่าวทำเนียบรัฐบาล-ดีอี ให้การต้อนรับ ผู้แทนจากออสเตรเลีย หารือการจัดการข้อมูล ข่าวปลอม และข่าวบิดเบือนของไทย (Fake news)
วันพุธที่ 21 กุมภาพันธ์ 2567
ดีอี ให้การต้อนรับ ผู้แทนจากออสเตรเลีย หารือการจัดการข้อมูล ข่าวปลอม และข่าวบิดเบือนของไทย (Fake news)
ดีอี ให้การต้อนรับ ผู้แทนจากออสเตรเลีย หารือการจัดการข้อมูล ข่าวปลอม และข่าวบิดเบือนของไทย (Fake news)
ดีอี ให้การต้อนรับ ผู้แทนจากออสเตรเลีย หารือการจัดการข้อมูล ข่าวปลอม และข่าวบิดเบือนของไทย (Fake news)
วันที่ 20 กุมภาพันธ์ 2567 นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) ได้ให้การต้อนรับ Mr. Michael Growder ตําแหน่ง First Assistant Secretary กองการสื่อสารกลยุทธ์ กระทรวงการต่างประเทศและการค้าของออสเตรเลีย และผู้แทนจากสถานเอกอัครราชทูตออสเตรเลียประจําประเทศไทย ในการเข้าพบหารือเกี่ยวกับภารกิจของกระทรวงฯ ด้านการจัดการกับข้อมูลข่าวปลอมและ ข่าวบิดเบือนของไทย พร้อมทั้งแลกเปลี่ยนประสบการณ์เกี่ยวกับการดําเนินงานของออสเตรเลีย ในด้านการสื่อสารเชิงกลยุทธ์และการทูตสาธารณะที่เกี่ยวข้อง โดยมี ดร.ชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์ และผู้แทนจากหน่วยงานที่เกี่ยวข้องของสํานักงานปลัดกระทรวงดิจิทัลฯ เข้าร่วม ณ ห้องประชุม 801 กระทรวงดิจิทัลเพื่อเศรษฐกิจและสังคม
รัฐบาลไทย-ข่าวทำเนียบรัฐบาล-เดินหน้ากระตุ้นเที่ยวไทยได้ตลอด 365 วัน พร้อมส่งเสริมการเที่ยวเมืองรอง
วันพุธที่ 21 กุมภาพันธ์ 2567
21/02/2567
เดินหน้ากระตุ้นเที่ยวไทยได้ตลอด 365 วัน พร้อมส่งเสริมการเที่ยวเมืองรอง
วันศุกร์ที่ 16 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
รัฐบาลยินดีที่ อ่าวมาหยา เกาะพีพี จ.กระบี่ ได้รับอันดับที่ 3 จากการจัดอันดับ 20
ชายหาดที่ดีที่สุดในโลกของนิตยสาร Lonely Planet เดินหน้ากระตุ้นการท่องเที่ยวไทยตลอดปี 2567
ด้วยนโยบาย ยกระดับให้เที่ยวไทยได้ตลอด 365 วัน ผ่านงานเทศกาลประเพณีต่าง ๆ
ในทุกพื้นที่ทั่วไทยให้ครบตลอดทั้งปี ส่งเสริมการท่องเที่ยว 55 เมืองรอง
โดยออกแบบกิจกรรมควบคู่กับสินค้าชุมชนเน้นเอกลักษณ์ท้องถิ่นเป็นจุดขาย
เชิญชวนผู้มีชื่อเสียงร่วมประชาสัมพันธ์การท่องเที่ยวไทยทั้งในและต่างประเทศ
และกระตุ้นนักท่องเที่ยวให้มีการใช้จ่ายได้ตลอดปี คาดว่าจะมีนักท่องเที่ยวจากต่างประเทศไม่น้อยกว่า 35
ล้านคน สร้างรายได้จากการท่องเที่ยวรวมทั้งจากนักท่องเที่ยวไทยและต่างชาติได้ตามเป้าหมาย 3
ล้านล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“วราวุธ” นั่งหัวโต๊ะ อนุฯ กรรมการขับเคลื่อนสวัสดิการโดยรัฐ เคาะ เบี้ยเด็กแรกเกิดถ้วนหน้า - ขยายรับเลี้ยงดูเด็ก 3 เดือน-3 ปี - จ่ายผู้สูงอายุถ้วนหน้า 1,000 บาท
วันพุธที่ 21 กุมภาพันธ์ 2567
“วราวุธ” นั่งหัวโต๊ะ อนุฯ กรรมการขับเคลื่อนสวัสดิการโดยรัฐ เคาะ เบี้ยเด็กแรกเกิดถ้วนหน้า - ขยายรับเลี้ยงดูเด็ก 3 เดือน-3 ปี - จ่ายผู้สูงอายุถ้วนหน้า 1,000 บาท
“วราวุธ” นั่งหัวโต๊ะ อนุฯ กรรมการขับเคลื่อนสวัสดิการโดยรัฐ เคาะ เบี้ยเด็กแรกเกิดถ้วนหน้า - ขยายรับเลี้ยงดูเด็ก 3 เดือน-3 ปี - จ่ายผู้สูงอายุถ้วนหน้า 1,000 บาท - เพิ่มค่าตอบแทนผช.คนพิการ ชม.ละ 100 บาท จ่อชง คกก.ชุดใหญ่พิจารณา
วันที่ 21 กุมภาพันธ์ 2567 ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ในฐานะประธานการประชุมคณะอนุกรรมการขับเคลื่อนสวัสดิการโดยรัฐ เปิดเผยว่า การประชุมในวันนี้ ที่ประชุมได้มีการเห็นชอบในวาระสําคัญหลายประเด็น โดยมีประเด็นที่สําคัญ 4 ประเด็น ประกอบด้วย ประเด็นที่หนึ่ง คือเงินอุดหนุนเพื่อการเลี้ยงดูเด็กแรกเกิดจนถึง 6 ปีที่อยู่ต่ํากว่าเส้นความยากจน ซึ่งตอนแรกการให้เงิน สนับสนุน 600 บาทต่อคนต่อเดือนนั้น จะเป็นไปตามเส้นความยากจน ซึ่งมีประมาณ 4 ล้านกว่าคน ในขณะนี้ ได้รับเงินอุดหนุนอยู่ประมาณ 2 ล้านกว่าคน แต่จากการประชุมในวันนี้ ได้เปลี่ยนวิธีการให้เงินสนับสนุนเป็นแบบถ้วนหน้าเพื่อที่ว่าเด็กแรกเกิดจนถึง 6 ปี ทุกคนในประเทศไทย จะได้รับเงินอุดหนุนจํานวนนี้
นายวราวุธ กล่าวต่อไปว่า ประเด็นที่สอง ได้มีการขอให้ปรับศูนย์เลี้ยงดูเด็กและส่งเสริมการพัฒนาเด็ก ให้มีการเลี้ยงดูซึ่งในตอนแรก เป็นเด็กตั้งแต่ 6 เดือน จนถึง 3 ปี ซึ่งตนได้ขอให้ปรับเป็น 3 เดือน จนถึง 3 ปี เพราะจะได้สอดคล้องกับกฎหมายแรงงานที่อนุญาตให้ผู้เป็นแม่สามารถลาคลอดได้ 98 วัน หรือประมาณ 3 เดือนกว่าๆ ก็โดยจะขอให้ศูนย์เลี้ยงดูเด็กได้ตั้งแต่ 3 เดือน จนถึง 3 ปี
นายวราวุธ กล่าวต่อไปอีกว่า ประเด็นต่อมาเกี่ยวกับเรื่องเบี้ยผู้สูงอายุ จากที่ก่อนหน้านี้ มีการจ่ายแบบขั้นบันได คือ 600 700 800 และ 1,000 บาทต่อเดือน ซึ่งจะขอเป็นแบบถ้วนหน้า และจะปรับเป็น 1,000 บาททุกคน ดังนั้น พี่น้องผู้สูงอายุจากเดิมที่ได้แบบขั้นบันไดและไม่ถ้วนหน้า แต่จากนี้ไป จะได้เป็นเดือนละ 1,000 บาทแบบถ้วนหน้า ทั้งนี้ เป็นการเห็นชอบของคณะอนุกรรมการฯ ซึ่งจะต้องนําเสนอเข้าคณะกรรมการใหญ่อีกครั้งหนึ่ง
นายวราวุธ กล่าวเพิ่มเติมว่า และในประเด็นสุดท้ายเกี่ยวกับเรื่องเบี้ยความพิการ จาก 800 บาทต่อคนต่อเดือน เราปรับเป็น 1,000 บาท โดยเฉพาะอย่างยิ่งผู้ช่วยคนพิการ จากที่เมื่อก่อนได้รับค่าตอบแทนชั่วโมงละ 50 บาท ตอนแรกคณะทํางานเสนอปรับจาก 50 บาท เป็น 80 บาทต่อชั่วโมง ซึ่งทางตนเองและที่ประชุมมีความเห็นตรงกันว่าควรจะปรับขึ้นเป็น 100 บาทต่อชั่วโมง รวมถึงการจัดหาการบริการกายอุปกรณ์ให้กับคนพิการทุก ๆ คน ดังนั้น 4 ประเด็นนี้ เป็นข้อสรุปที่ทางคณะอนุกรรมการได้เห็นชอบเกี่ยวกับการดูแลพี่น้องประชาชน ไม่ว่าจะเป็นเด็ก เยาวชน สตรี คนพิการ และผู้สูงอายุ แต่อย่างที่เรียนว่า เป็นการเห็นชอบของคณะอนุกรรมการที่ทางคณะทํางานนําเสนอมา ซึ่งขั้นตอนต่อไป คณะอนุกรรมการจะต้องนําเสนอข้อเสนอทั้งหมดที่เห็นชอบเข้าคณะกรรมการใหญ่ แล้วจะมีการดําเนินการต่อไปเกี่ยวกับเรื่องงบประมาณและนโยบายต่างๆ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #เงินเด็กแรกเกิด #เบี้ยผู้สูงอายุ #เบี้ยความพิการ #ผู้สูงอายุ #สวัสดิการรัฐ
รัฐบาลไทย-ข่าวทำเนียบรัฐบาล-หน่วยเฉพาะกิจพญานาคราช ร่วมสกัดจับลักลอบขนไข่ดิบ นำเข้าจากประเทศเพื่อนบ้
วันพุธที่ 21 กุมภาพันธ์ 2567
หน่วยเฉพาะกิจพญานาคราช ร่วมสกัดจับลักลอบขนไข่ดิบ นําเข้าจากประเทศเพื่อนบ้
หน่วยเฉพาะกิจพญานาคราช ร่วมสกัดจับลักลอบขนไข่ดิบ นําเข้าจากประเทศเพื่อนบ้
พันเอกรวิรักษ์ สัตตบุศย์ ผู้บังคับหน่วยเฉพาะกิจพญานาคคราชเปิดเผยว่า เมื่อวันที่ 19 ก.พ. 2567 เวลา 17.30 น. หน่วยเฉพาะกิจพญานาคราชได้รับแจ้งจากแหล่งข่าว ว่ามีการลักลอบขนสินค้าปศุสัตว์ ประเภทไข่เป็ดฟักตัว) เข้ามาในราชอาณาจักรอย่างผิดกฎหมาย ริมถนนดงงู-ป่าไร่ ต.ป่าไร่ อ.อรัญประเทศ จ.สระแก้ว ซึ่งบริเวณดังกล่าว เป็นหน้าด่านที่มีหน่วยความมั่นคงช่วยดูแลรับผิดชอบเป็นหน่วยหลัก การดําเนินการจึงต้องประสานหน่วยงานความมั่นคงชายแดน โดยสินค้าปศุสัตว์ประเภทสัตว์กีบคู่ห้ามนําเข้าทุกชนิด เนื่องจากประกาศเป็นเขตปลอดโรคปากและเท้าเปื่อย สินค้าประเภทสัตว์ปีกและซากสัตว์ปีกห้ามนําเข้าทุกชนิด ตามประกาศจังหวัดสระแก้ว เรื่องการเฝ้าระวังป้องกันโรคไข้หวัดนก อย่างไรก็ตามได้มีการลักลอบนําเข้าซากสัตว์ประเภทไข่เป็ดฟักตัวเข้ามาทางช่องทางธรรมชาติตามแนวชายแดนไทย-กัมพูชา
โดยหน่วยเฉพาะกิจพญานาคราชได้ร่วมกันจับกุมผู้กระทําความผิด เป็นชายอายุ 49 ปี สัญชาติไทย พร้อมด้วยของกลาง จํานวน 14 รายการ หนึ่งในนั้นเป็นไข่ตัว หรือไข่เป็ดดิบที่กําลังฟักใกล้เป็นตัว โดยได้นําส่งพนักงานสอบสวนเพื่อดําเนินการตามกฎหมาย ซึ่งถูกตั้งข้อกล่าวหากระทําผิด
1. เคลื่อนย้ายชากสัตว์เข้ามาในราชอาณาจักรโดยมิได้รับอนุญาต ตามมาตรา 31 ของ พรบ.โรคระบาดสัตว์ พ.ศ.2558
2. มีไว้ในครอบครองซึ่งสินค้าที่มิได้เสียภาษี ตามมาตรา 203 แห่ง พระราชบัญญัติภาษีสรรพสามิต
พ.ศ. 2560
3. มีไว้เพื่อขายซึ่งสินค้าที่มิได้เสียภาษี ตามมาตรา 204 แห่งพระราชบัญญัติภาษีสรรพสามิต พ.ศ. 2560
4. ห้ามมิให้ผู้ใดผลิตขาย หรือนํา หรือสั่งเข้ามาในราชอาณาจักร ซึ่งยาแผนปัจจุบัน เว้นแต่ได้รับอนุญาต
พรบ.ยา พ.ศ.2510
5. ผู้ใดผลิต นําเข้า ส่งออก จําหน่ายซึ่งยาเสพติดให้โทษประเภท 3 วัตถุออกฤทธิ์ต่อจิตประสาทโดยไม่ได้รับอนุญาต ตามมาตรา 35(2), มาตรา 92, มาตรา 94 พรบ.ให้ใช้ประมวลกฎหมายยาเสพติด พ.ศ.2564
6. ผู้ใดนําเข้ามาในหรือส่งออกไปนอกราชอาณาจักรซี่งของที่ยังมิได้ผ่านพิธีการศุลกากร พรบ.ศุลกากร
พ.ศ.2560
สําหรับข้อมูลรายงานการลักลอบนําเข้าสินค้าทางการเกษตร ประเภทซากสัตว์ (ไข่เป็ดฟักตัว) ในช่วงที่ผ่านมา มีการจับกุมการลักลอบนําเข้าไข่เป็ดฟักตัวลักลอบขายที่ตลาดโรงเกลือ จุดผ่านแดนถาวรบ้านคลองลึก โดยลักลอบนําเข้าทางช่องทางธรรมชาติ อ.โคกสูง จ.สระแก้ว เมื่อปี 2558 ปี 2559 และ ปี 2562
รัฐบาลไทย-ข่าวทำเนียบรัฐบาล-PM: Cabinet acknowledges NACC’s recommendations on Digital Wallet scheme
วันพุธที่ 21 กุมภาพันธ์ 2567
21/02/2567
PM: Cabinet acknowledges NACC’s recommendations on Digital Wallet scheme
PM: Cabinet acknowledges NACC’s recommendations on Digital Wallet scheme
February 20, 2024, at 1200hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that the cabinet has acknowledged recommendations of the Office of National Anti-Corruption Commission on prevention against corruption and fraud under the Digital Wallet scheme, and instructed the Digital Wallet Policy Committee to scrutinize and propose its resolutions to the cabinet within 30 days.
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.นครพนม
วันพุธที่ 21 กุมภาพันธ์ 2567
นายกรัฐมนตรี ตรวจราชการ จ.นครพนม
วันอาิทตย์ที่ 17 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.นครพนม
ในวันนี้ (17ก.พ.67) เพื่อเยี่ยมชมแหล่งท่องเที่ยวหมู่บ้านมิตรภาพไทย-เวียดนาม
และอนุสรณ์สถานประธานโฮจิมินห์
ซึ่งเป็นแหล่งท่องเที่ยวเชิงประวัติศาสตร์ที่นักท่องเที่ยวทั้งชาวไทยและชาวต่างชาติ
โดยเฉพาะชาวเวียดนามให้ความสนใจ
ติดตามสถานการณ์การส่งออกและตรวจเยี่ยมพื้นที่ศูนย์บริการแบบเบ็ดเสร็จ ณ ด่านศุลกากร
สะพานมิตรภาพไทย-ลาว แห่งที่ 3 นครพนม-คําม่วน
ประชุมหารือแผนพัฒนาและแก้ไขปัญหาของจังหวัดนครพนม เยี่ยมชมนิทรรศการของดีประจํา 12 อําเภอ
ภายใต้ 3MUST Eat, Travel, Visit ร่วมงานนมัสการพระธาตุพนมวรมหาวิหาร และพบประชาชนชาว
จ.นครพนม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“กรมเจ้าท่า ร่วมกับ ปตท.สผ.” จัดฝึกอบรมและประชุมเชิงปฏิบัติการเตรียมความพร้อมและการตอบสนองเหตุการณ์น้ำมันรั่วไหล ครั้งที่ 2
วันพุธที่ 21 กุมภาพันธ์ 2567
“กรมเจ้าท่า ร่วมกับ ปตท.สผ.” จัดฝึกอบรมและประชุมเชิงปฏิบัติการเตรียมความพร้อมและการตอบสนองเหตุการณ์น้ํามันรั่วไหล ครั้งที่ 2
...
เมื่อวันที่ 20 กุมภาพันธ์ 2567 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานฯ เปิดการอบรมและประชุมเชิงปฏิบัติการเตรียมความพร้อมและการตอบสนองเหตุการณ์น้ํามันรั่วไหล ครั้งที่ ๒ ณ ห้องประชุม ลากูนาคิงเอ โรงแรม ลากูน่า แกรนด์ โฮเทล แอนด์ สปา จังหวัดสงขลา และได้รับเกียรติจากรองผู้ว่าราชการจังหวัดสงขลา นายมาหะมะพีสกรี วาแม ในการกล่าวต้อนรับผู้เข้าร่วมฝึกอบรมฯ
โดยการฝึกอบรมครั้งนี้ กรมเจ้าท่าร่วมกับ บริษัท ปตท.สํารวจและผลิตปิโตรเลียม จํากัด (มหาชน) และบริษัท ปตท.สผ. เอนเนอร์ยี่ ดีเวลลอปเมนท์ จํากัด ได้บูรณาการร่วมฝึกอบรมและประชุมเชิงปฏิบัติการการเตรียมความพร้อมและการตอบสนองต่อเหตุการณ์น้ํามันรั่วไหล ระหว่างหน่วยงานที่เกี่ยวข้อง ตาม (ร่าง) แผนจัดการมลพิษทางน้ําเนื่องจากน้ํามันและเคมีภัณฑ์ โดยเฉพาะอย่างยิ่ง หน่วยงานในพื้นที่ภาคใต้ฝั่งตะวันออก ได้แก่ พื้นที่จังหวัดสงขลา นครศรีธรรมราช สุราษฎร์ธานี และ ชุมพร ซึ่งประกอบด้วยหน่วยงาน กรมเจ้าท่า ปตท.สผ. ปตท.สผ.อีดี ศูนย์อํานวยการรักษาผลประโยชน์ของชาติทางทะเล กองทัพเรือ กรมเชื้อเพลิงธรรมชาติ กรมส่งเสริมการปกครองท้องถิ่น กรมควบคุมมลพิษ กรมป้องกันและบรรเทาสาธารณภัย กรมทรัพยากรทางทะเลและชายฝั่ง กรมประมง กรมท่าอากาศยาน กรมศุลกากร กรมประชาสัมพันธ์ สํานักงานตํารวจแห่งชาติ การท่าเรือแห่งประเทศไทย สมาคมอนุรักษ์สภาพแวดล้อมของกลุ่มอุตสาหกรรมน้ํามัน (IESG) และภาคเอกชนอื่น ๆ ที่เกี่ยวข้อง เพื่อเสริมสร้างความรู้ความเข้าใจ และเป็นการเตรียมความพร้อมรับมือต่อสถานการณ์ฉุกเฉินได้อย่างมีประสิทธิภาพหากเกิดเหตุการณ์ขึ้น
ที่ผ่านมากรมเจ้าท่าจะมีการฝึกซ้อมตามแผนชาติเป็นประจําทุกปี สําหรับการประชุมเชิงปฏิบัติการในครั้งนี้ ถือเป็นการเตรียมพร้อมก่อนการฝึกซ้อมแผนปฏิบัติการขจัดมลพิษทางน้ําเนื่องจากน้ํามันและเคมีภัณฑ์แห่งชาติ ครั้งที่ 13 ซึ่งจะจัดขึ้นประมาณช่วงเดือนกรกฎาคม 2567 โดยการฝึกอบรมครั้งนี้จัดขึ้นระหว่างวันที่ 20 - 21 กุมภาพันธ์ 2567 โดยมีวัตถุประสงค์ให้ความสําคัญกับการจําลองสถานการณ์และการฝึกซ้อมทางการตอบสนองต่อเหตุการณ์น้ํามันรั่วไหลตามบทบาทและหน้าที่ ของแต่ละหน่วยงานตามโครงสร้างของ (ร่าง) แผนการจัดการมลพิษทางน้ําเนื่องจากน้ํามันและเคมีภัณฑ์ รวมถึงการประเมินสถานการณ์ การเลือกวิธีการจัดการที่เหมาะสม และทํางานแบบบูรณาการร่วมกัน เพื่อสร้างความรวดเร็ว เหมาะสมและมีประสิทธิภาพ ลดผลกระทบด้านสิ่งแวดล้อมทางน้ํา สร้างความยั่งยืนและปลอดภัยต่อประชาชนต่อไป
รัฐบาลไทย-ข่าวทำเนียบรัฐบาล-PM meets with UN Deputy Secretary-General
วันพุธที่ 21 กุมภาพันธ์ 2567
21/02/2567
PM meets with UN Deputy Secretary-General
PM meets with UN Deputy Secretary-General
February 20, 2024, at 0940hrs, at the Command Building I, Government House, Ms. Amina J. Mohammed, UN Deputy Secretary-General, paid a courtesy call on Prime Minister and Minister of Finance Srettha Thavisin on occasion of her visit to Thailand to attend the opening of the 11th Asia-Pacific Forum on Sustainable Development (APFSD). Government Spokesperson Chai Wacharonke disclosed gist of the meeting as follows:
The Prime Minister discussed with the UN Deputy Secretary-General on the development issue, on which Thailand and UN has closely collaborated. He expressed Thailand’s readiness to work together with UN in pushing ahead sustainable development at a multilateral level, and to provide development support to low-income countries, both in terms of access to funding and technology, and provision of necessities.
The UN Deputy Secretary-General expressed pleasure to meet with the Prime Minister today, and commended his active role in guiding the country toward sustainable development. She also praised Thailand’s development assistance provided to other developing countries, and congratulated the Prime Minister’s participation in the SDG Summit last year, during which he has shown strong commitment to tangibly advance the SDGs together with all concerned sectors.
Both parties also discussed the environmental issues, and came to terms on the negative impact of PM 2.5 particulates against people’s wellbeing. This is a cross-border problem that needs cooperation from the neighboring countries. The Prime Minister has met with the leaders of Cambodia and Lao PDR who agreed to work with Thailand in tackling the problem through such actions as setting up hotlines, exchanging information on hot spots, etc. The UN Deputy Secretary-General commended the Prime Minister’s commitment to address the issue of PM 2.5 particulates, as well as other environmental issues, be it, reduction of carbon footprint and waste management, among others.
The UN Deputy Secretary-General also extended her invitation for the Prime Minister to attend the Summit of the Future to be held during the UNGA79 in New York City, USA in September this year, where she hoped to witness the Prime Minister demonstrating a leading role, and sharing his vision on multilateral solutions for a better tomorrow.
รัฐบาลไทย-ข่าวทำเนียบรัฐบาล-ดีอี เปิดบ้านต้อนรับ คณะกรรมาธิการการป้องกันปราบปรามการฟอกเงินและยาเสพติด สภาผู้แทนราษฎร ดูงานศูนย์ AOC 1441
วันอังคารที่ 20 กุมภาพันธ์ 2567
ดีอี เปิดบ้านต้อนรับ คณะกรรมาธิการการป้องกันปราบปรามการฟอกเงินและยาเสพติด สภาผู้แทนราษฎร ดูงานศูนย์ AOC 1441
ดีอี เปิดบ้านต้อนรับ คณะกรรมาธิการการป้องกันปราบปรามการฟอกเงินและยาเสพติด
สภาผู้แทนราษฎร ดูงานศูนย์ AOC 1441
วันนี้ (20 กุมภาพันธ์ 2567) ดร.เอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับคณะกรรมาธิการการป้องกันและปราบปรามการฟอกเงินและยาเสพติด สภาผู้แทนราษฎร นําโดย นายสุภกร ตันติไพบูลย์ธนะ รองประธานคณะกรรมาธิการ คนที่ห้า และประธานคณะอนุกรรมาธิการศึกษาการบังคับใช้และแก้ไขกฎหมายว่าด้วย การป้องกันปราบปรามอาชญากรรมทางเทคโนโลยี พร้อมคณะ ในการศึกษาดูงาน ศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC) ในเรื่อง “การศึกษาการบังคับใช้และแก้ไขกฎหมายว่าด้วยการป้องกันปราบปรามอาชญากรรมทางเทคโนโลยี” พร้อมแลกเปลี่ยนความคิดเห็น และข้อเสนอแนะ ที่เป็นประโยชน์ ณ ศูนย์ปฏิบัติการแก้ไขปัญหาอาชญากรรมออนไลน์ เขตหลักสี่ กรุงเทพฯ
รัฐบาลไทย-ข่าวทำเนียบรัฐบาล-พม. ร่วมประชุม UN ย้ำไทยดูแลคนทุกช่วงวัย ไม่ทิ้งใครไว้ข้างหลัง พร้อมใช้ระบบข้อมูล MSO Logbook แก้ปัญหาครัวเรือนกลุ่มเปราะบาง
วันพุธที่ 7 กุมภาพันธ์ 2567
พม. ร่วมประชุม UN ย้ําไทยดูแลคนทุกช่วงวัย ไม่ทิ้งใครไว้ข้างหลัง พร้อมใช้ระบบข้อมูล MSO Logbook แก้ปัญหาครัวเรือนกลุ่มเปราะบาง
พม. ร่วมประชุม UN ย้ําไทยดูแลคนทุกช่วงวัย ไม่ทิ้งใครไว้ข้างหลัง พร้อมใช้ระบบข้อมูล MSO Logbook แก้ปัญหาครัวเรือนกลุ่มเปราะบาง
เมื่อวันที่ 6 กุมภาพันธ์ 2567 เวลา 16.30 น. ตามเวลาท้องถิ่น นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ เป็นผู้แทนรัฐบาลไทยนําเสนอการดําเนินงานของหน่วยงานไทยในการประชุมคณะกรรมาธิการว่าด้วยการพัฒนาสังคม (CSocD) สมัยที่ 62 (The 62nd Session of the Commission for Social Development) ภายใต้หัวข้อหลัก “ส่งเสริมการพัฒนาและความเป็นธรรมทางสังคมผ่านนโยบายทางสังคมเพื่อเร่งการดําเนินการตามวาระการพัฒนาที่ยั่งยืน และเพื่อบรรลุเป้าหมายการขจัดความยากจน“ ณ สํานักงานใหญ่สหประชาชาติ นครนิวยอร์ก สหรัฐอเมริกา
นางสาวซาราห์ กล่าวถึงไทยว่าเป็นหนึ่งในประเทศที่ได้รับผลกระทบโควิด-19 และความท้าทายต่างๆ โดยยังอยู่ในช่วงฟื้นฟูเช่นเดียวกับหลายประเทศทั่วโลก นอกจากนโยบายที่ครอบคลุมและการคุ้มครองทางสังคมเพื่อสร้างความเป็นธรรมทางสังคมแล้ว ไทยยังใช้แนวทางการลดความยากจนแบบพุ่งเป้า โดยใช้ระบบบริหารจัดการข้อมูลการพัฒนาคนแบบชี้เป้า หรือ TPMAP ซึ่งกระทรวงการพัฒนาสังคมและความมั่นคงของมนุษย์ (พม.) ได้พัฒนาต่อยอดเป็นสมุดพกครอบครัวอิเล็กทรอนิกส์ หรือ MSO Logbook เพื่อชี้เป้าและจัดบริการให้ตรงความต้องการของครัวเรือนกลุ่มเปราะบาง โดยปัจจุบันให้บริการแล้วกว่า 9 แสนครัวเรือน ซึ่งรัฐบาลไทยให้ความสําคัญต่อการดูแลคนทุกช่วงวัย ตั้งแต่แรกเกิดจนถึงผู้สูงอายุ โดยไม่ทิ้งใครไว้ข้างหลัง ผ่านบริการที่หลากหลาย เช่น เงินอุดหนุนเพื่อการเลี้ยงดูเด็กแรกเกิด การพัฒนาคุณภาพชีวิตคนพิการ และการพัฒนาผู้สูงอายุสู่ภาวะพฤฒิพลัง (Active ageing)
นางสาวซาราห์ กล่าวต่อไปว่า นโยบายเหล่านี้ครอบคลุมถึงการเสริมสร้างทักษะด้านดิจิทัลให้กับคนพิการ ผู้ประกอบการสตรี ประชาชนในชนบท เยาวชนและผู้สูงอายุให้พร้อมสําหรับการเปลี่ยนผ่านสู่ระบบดิจิทัล (Digital transformation) นอกจากนั้น ในโอกาสครบรอบ 30 ปี วันครอบครัวโลก รัฐบาลไทยให้ความสําคัญอย่างมากกับการสร้างความเข้มแข็งของสถาบันครอบครัว เพื่อเป็นส่วนสนับสนุนความสัมพันธ์ระหว่างรุ่นในสังคมบนพื้นฐานของความเสมอภาค การเคารพสิทธิซึ่งกันและกัน ความเป็นธรรมทางสังคมและการไม่เลือกปฏิบัติ
นางสาวซาราห์กล่าวเพิ่มเติมว่าตนขอเน้นย้ําถึงความมุ่งมั่นของรัฐบาลไทยในการใช้นโยบายที่ครอบคลุมเพื่อสร้างความเป็นธรรมทางสังคม และเชื่อมั่นว่าความพยายามร่วมกันของประชาคมโลกจะช่วยให้เราสามารถบรรลุเป้าหมายการพัฒนาที่ยังยืน (SDGs) ได้" นางสาวซาราห์กล่าวในตอนท้าย
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม #csocd #un
รัฐบาลไทย-ข่าวทำเนียบรัฐบาล-กรมศุลกากรจับกุม “ไม้พะยูง”และ “ไม้ประดู่” เลี่ยงศุลกากร เตรียมส่งออก จำนวน 772 ท่อน มูลค่าของกลางกว่า 4.6 ล้านบาท
วันพุธที่ 7 กุมภาพันธ์ 2567
07/02/2567
กรมศุลกากรจับกุม “ไม้พะยูง”และ “ไม้ประดู่” เลี่ยงศุลกากร เตรียมส่งออก จํานวน 772 ท่อน มูลค่าของกลางกว่า 4.6 ล้านบาท
กรมศุลกากรตรวจสอบตู้คอนเทนเนอร์ 2 ตู้ เตรียมส่งออกไปสาธารณรัฐประชาชนจีน ณ ศูนย์เอกซเรย์ฯ สํานักงานศุลกากรท่าเรือแหลมฉบัง ตรวจสอบพบเป็นไม้พะยูง และไม้ประดู่ ไม่มีดวงตราประทับไม้แต่อย่างใด จํานวน 772 ท่อน น้ําหนักรวม 56,000 กก. มูลค่า 4,600,484.02 บาท
วันนี้ (6 กุมภาพันธ์ 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามนโยบายของนายธีรัชย์ อัตนวานิช อธิบดีกรมศุลกากรให้เข้มงวดกวดขันในการสืบสวนและปราบปรามการกระทําความผิดตามกฎหมายศุลกากรและกฎหมายอื่นที่เกี่ยวข้อง ดังนั้นหน่วยงานในสังกัดกรมศุลกากรจึงให้ความสําคัญกับการเข้มงวดตรวจสอบสินค้าทุกประเภทที่นําเข้าและส่งออกนอกราชอาณาจักร ร่วมถึงมีการประสานความร่วมมือในด้านการข่าวกับหน่วยงานที่เกี่ยวข้อง เพื่อป้องกันและปราบปรามการกระทําความผิดตามกฎหมายศุลกากรและกฎหมายอื่นที่เกี่ยวข้อง
ทั้งนี้ เมื่อวันที่ 5 กุมภาพันธ์ 2567 กรมศุลกากร ร่วมกับ สํานักจัดการทรัพยากรป่าไม้ ที่ 9 (ชลบุรี) และหน่วยป้องกันรักษาป่าที่ ชบ.1 (บางละมุง) ด่านป่าไม้แหลมฉบังและกองบังคับการปราบปรามการกระทําความผิดเกี่ยวกับธรรมชาติและสิ่งแวดล้อม ร่วมกันตรวจสอบตู้คอนเทนเนอร์ จํานวน 2 ตู้ เตรียมส่งออกไปยังสาธารณรัฐประชาชนจีน ณ ศูนย์เอกซเรย์ฯ สํานักงานศุลกากรท่าเรือแหลมฉบัง เนื่องด้วยสํานักงานศุลกากรท่าเรือแหลมฉบังร่วมกับกองสืบสวนและปราบปราบ และศูนย์ประมวลข้อมูลการข่าวทางศุลกากร (CIC) ได้วิเคราะห์ข้อมูลและพบความเสี่ยงของการกระทําผิดกฎหมายศุลกากรและกฎหมายอื่นที่เกี่ยวข้อง จึงแจ้งหน่วยงานต่าง ๆ เข้าตรวจสอบตู้คอนเทนเนอร์ดังกล่าว ซึ่งในเบื้องต้น สําแดง เป็น “เครื่องกลึง” (LATHES) จํานวน 4 SET น้ําหนักสุทธิ 56,000 กิโลกรัม ราคา 2.09 ล้านบาท แต่เมื่อตรวจสอบพบ เป็น“ไม้พะยูง” และ “ไม้ประดู่” ไม่มีดวงตราประทับไม้แต่อย่างใด รวมจํานวน 772 ท่อน น้ําหนักรวม 56,000 กิโลกรัม มูลค่า 4,600,484.02 บาท
โฆษกกรมศุลกากร กล่าวต่ออีกว่า ไม้พะยูงจัดเป็นสินค้าต้องห้ามในการส่งออกไปนอกราชอาณาจักร และไม้ประดู่จัดเป็นสินค้าต้องกํากัดซึ่งในขณะปฏิบัติพิธีการศุลกากร ผู้ส่งออกไม่มีหนังสือรับรองไม้ ผลิตภัณฑ์ไม้ และถ่านไม้ เพื่อการค้าหรือการส่งออกไปนอกราชอาณาจักร (รม.8) มาแสดงให้เจ้าหน้าที่ตรวจสอบแต่อย่างใด ดังนั้น การกระทําดังกล่าวจึงมีความผิดตามมาตรา 202 มาตรา 244 ประกอบกับมาตรา 252 และมาตรา 243 แห่ง พ.ร.บ.ศุลกากร 2560 ประกอบประกาศกระทรวงพาณิชย์ กําหนดให้ไม้พะยูงเป็นสินค้าที่ต้องห้ามให้ไม้ท่อน ไม้แปรรูป และไม้ล้อมบางชนิดเป็นสินค้าที่ต้องขออนุญาต และให้สิ่งประดิษฐ์ของไม้และถ่านไม้ เป็นสินค้าที่ต้องมีหนังสือรับรองในการส่งออกไปนอกราชอาณาจักร พ.ศ. 2566 อันเป็นความผิดตามมาตรา 20 แห่งพระราชบัญญัติการส่งออกไปนอกและการนําเข้ามาในราชอาณาจักรซึ่งสินค้า พ.ศ. 2522 และที่แก้ไขเพิ่มเติม และมาตรา 48 ประกอบกับมาตรา 73 และมาตรา 69 แห่งพระราชบัญญัติป่าไม้ พุทธศักราช 2548 และที่แก้ไขเพิ่มเติม
รัฐบาลไทย-ข่าวทำเนียบรัฐบาล-​รัฐมนตรีฯ พิมพ์ภัทรา ร่วมประชุมคณะรัฐมนตรี พร้อมรายงานภาวะเศรษฐกิจอุตสาหกรรมสู่การติดตามภาวะเศรษฐกิจของประเทศ
วันพุธที่ 7 กุมภาพันธ์ 2567
07/02/2567
​รัฐมนตรีฯ พิมพ์ภัทรา ร่วมประชุมคณะรัฐมนตรี พร้อมรายงานภาวะเศรษฐกิจอุตสาหกรรมสู่การติดตามภาวะเศรษฐกิจของประเทศ
​รัฐมนตรีฯ พิมพ์ภัทรา ร่วมประชุมคณะรัฐมนตรี พร้อมรายงานภาวะเศรษฐกิจอุตสาหกรรมสู่การติดตามภาวะเศรษฐกิจของประเทศ
วันที่ 6 มกราคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เข้าร่วมประชุมคณะรัฐมนตรี โดยมี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมฯ ในส่วนของกระทรวงอุตสาหกรรม นางสาวพิมพ์ภัทรา ได้รายงานภาวะเศรษฐกิจอุตสาหกรรมประจําเดือนพฤศจิกายน 2566 ซึ่งเป็นการรายงานภาวะเศรษฐกิจอุตสาหกรรม ดัชนีอุตสาหกรรมรวมถึงแนวโน้มในสาขาอุตสาหกรรมที่สําคัญ สามารถใช้เป็น ข้อมูลประกอบการติดตามภาวะเศรษฐกิจของประเทศได้ ณ ห้องประชุม 501 ตึกบัญชาการ 1 ชั้น 5 ทําเนียบรัฐบาล
รัฐบาลไทย-ข่าวทำเนียบรัฐบาล-​รองปลัดฯ ณัฏฐิญา ประชุมแนวทางการจัดทำและขับเคลื่อนแผนปฏิบัติราชการ สู่การปฏิบัติ
วันพุธที่ 7 กุมภาพันธ์ 2567
07/02/2567
​รองปลัดฯ ณัฏฐิญา ประชุมแนวทางการจัดทําและขับเคลื่อนแผนปฏิบัติราชการ สู่การปฏิบัติ
​รองปลัดฯ ณัฏฐิญา ประชุมแนวทางการจัดทําและขับเคลื่อนแผนปฏิบัติราชการ สู่การปฏิบัติ
วันที่ 5 กุมภาพันธุ์ 2567 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมแนวทางการจัดทําและขับเคลื่อนแผนปฏิบัติราชการ สู่การปฏิบัติ เพื่อยกระดับกระบวนการขับเคลื่อนยุทธศาสตร์และนโยบายของกระทรวงอุตสาหกรรม (อก.) สู่การปฏิบัติ โดยมีนายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน นายเตมีย์ พันธุ์วงค์ราช ผู้อํานวยการกองตรวจราชการ สํานักงานปลัดกระทรวงอุตสาหกรรม และเจ้าหน้าที่ที่เกี่ยวข้อง เข้าร่วมด้วย ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
รองปลัดกระทรวงอุตสาหกรรม เผยว่า การประชุมดังกล่าวเป็นการหาแนวทางจัดทําและขับเคลื่อนแผนปฏิบัติราชการ ซึ่งเป็นกลไกสําคัญในการขับเคลื่อนนโยบายการพัฒนาอุตสาหกรรมให้ถ่ายทอดสู่แผนปฏิบัติราชการ โครงการสําคัญ (Flagship Projects) และโครงการภายใต้การดําเนินการของ อก. และหน่วยงานที่เกี่ยวข้อง เพื่อการพัฒนาอุตสาหกรรมอย่างบูรณาการและมุ่งเป้าเชิงยุทธศาสตร์ในทิศทางเดียวกันทั้งกระทรวงฯ โดยปีนี้จะริเริ่มการผลักดันการขับเคลื่อนแผนงานสู่โครงการที่ตอบสนองต่อความต้องการในระดับพื้นที่ พร้อมทั้งยกระดับประสิทธิภาพกระบวนการขับเคลื่อนยุทธศาสตร์และนโยบายสู่ปฏิบัติอย่างเป็นระบบและบูรณาการ
ทั้งนี้จะมีการนําแนวทางดังกล่าวไปหารือกับผู้บริหารและหน่วยงานที่เกี่ยวข้อง เพื่อบูรณาการการขับเคลื่อนนโยบายและแผนปฏิบัติราชการของ อก. สู่การจัดทําโครงการสําคัญ โครงการ และการดําเนินงานเพื่อขับเคลื่อนกระทรวงอุตสาหกรรมและพัฒนาภาคอุตสาหกรรมให้มีศักยภาพสูงและเติบโตอย่างยั่งยืนคู่ชุมชน ต่อไป
รัฐบาลไทย-ข่าวทำเนียบรัฐบาล-ตัดวงจรสินบนไม่ทนทุกการทุจริต เรื่อง ภัตตาคารหรู
วันพุธที่ 7 กุมภาพันธ์ 2567
ตัดวงจรสินบนไม่ทนทุกการทุจริต เรื่อง ภัตตาคารหรู
ที่มา : คณะกรรมการป้องกันและปราบปรามการทุจริตแห่งชาติ
รัฐบาลไทย-ข่าวทำเนียบรัฐบาล-ไทย-กัมพูชา ลงนาม MOU 5 ฉบับ ก้าวสู่การเป็น “หุ้นส่วนเชิงยุทธศาสตร์”
วันพุธที่ 7 กุมภาพันธ์ 2567
ไทย-กัมพูชา ลงนาม MOU 5 ฉบับ ก้าวสู่การเป็น “หุ้นส่วนเชิงยุทธศาสตร์”
.....
นายเศรษฐา ทวีสิน นายกรัฐมนตรี และ สมเด็จมหาบวรธิบดี ฮุน มาแนต นายกรัฐมนตรีแห่งราชอาณาจักรกัมพูชา เป็นสักขีพยานพิธีลงนามและแลกเปลี่ยนบันทึกความเข้าใจ 5 ฉบับ ดังนี้
.
1. ความร่วมมือในการลดความเสี่ยงจากภัยพิบัติและการรับมือเหตุฉุกเฉิน
2. ความร่วมมือทางวิชาการ วิทยาศาสตร์ และเทคโนโลยี
3. การผ่านแดนสินค้า โดยกรมศุลกากรไทย กับ กรมศุลกากรและสรรพสามิตกัมพูชา
4. บันทึกความเข้าใจระหว่าง ธนาคารเพื่อการส่งออกและนําเข้าแห่งประเทศไทย กับ หอการค้ากัมพูชา เพื่อส่งเสริมการค้าและการลงทุน
5. บันทึกความเข้าใจระหว่าง สภาหอการค้าไทย กับ หอการค้ากัมพูชา
.
ยกระดับความสัมพันธ์สู่การเป็นหุ้นส่วนเชิงยุทธศาสตร์ ทํางานอย่างใกล้ชิด ส่งเสริมศักยภาพที่มีร่วมกัน ไทยจะเปิดสถานกงสุลใหญ่แห่งใหม่ ที่ เมืองเสียมราฐ และ กัมพูชาจะเปิดสถานกงสุลใหญ่แห่งใหม่ ที่ จ.สงขลา ภายในปีนี้
.
อ่านเพิ่มเติม >> https://www.thaigov.go.th/news/contents/details/78561
.
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
นายกฯ ยินดี UNESCO มอบใบประกาศรับรอง “สงกรานต์ไทย” เป็นมรดกวัฒนธรรมฯ ของมนุษยชาติ
นายกฯ พร้อมต้อนรับนายกรัฐมนตรีกัมพูชาและภริยา ณ ทําเนียบรัฐบาล
รัฐบาลเร่งจัดระเบียบ “ขอทาน” พร้อมขอความร่วมมือ ปชช. “ไม่ควรให้เงิน”
ปลื้ม! บริษัทชั้นนําจากอินเดีย “CtrlS Datacenter” ลงทุนในอีอีซีแล้ว มูลค่ากว่า 15,000 ล้านบาท
รัฐบาลหนุน Drive Tourism เที่ยวข้ามแดน 5 ประเทศอาเซียน กระตุ้นการท่องเที่ยวทางบก